4. ΝΟΜΟΣ υπ' αριθ. 237 της 13/19 Δεκ. 1975 (ΦΕΚ Α΄ 284) Περί ρυθμίσεως θεμάτων τινών ασφαλίσεως εργαζομένων εις ιδιαζόντως βαρέα και ανθυγιεινά επαγγέλματα. Άρθρ.1.-1.Καθορίζεται υπέρ του Κλάδου Συντάξεων του ΙΚΑ πρόσθετος εισφορά των μισθωτών των απασχολουμένων εις εργασίας ή ειδικότητας χαρακτηριζομένας ως υπαγομένας εις ιδιαζόντως βαρέα και ανθυγιεινά επαγγέλματα, περί ων το άρθρ. 104 του Κανονισμού Ασφαλίσεως του ΙΚΑ, εκ ποσοστού 0,7% επί των εις εισφοράς υπέρ του ΙΚΑ υποκειμένων αποδοχών των, πέραν της υπό της παρ. 2 της υπ’ αριθ. 209/1963 Π.Υ.Σ. κυρωθείσης δια του Νόμ. 4350/1964, προβλεπομένης τοιαύτης. 2.Καθορίζεται υπέρ του Κλάδου Συντάξεων του ΙΚΑ εισφορά των εργοδοτών των περί ων η προηγουμένη παράγραφος μισθωτών, ίση προς 1,4% επί των εις εισφοράς υπέρ ΙΚΑ υποκειμένων αποδοχών των μισθωτών τούτων, πέραν της μέσω του λογαριασμού στρατεύσεως καταβαλλομένης τοιαύτης, περί ης η παρ. 17 του άρθρ. 16 του Νόμ. 4497/1966. Άρθρ.2-4.-(Καταργήθηκαν από την παρ. 9 άρθρ. 32 Νόμ. 1902/1990, ΦΕΚ Α΄ 138, κατωτ. αριθ. 10). Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως, η δε εφαρμογή του άρθρ. 1 από της 1ης Μαρτ. 1976. 